
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou na hlavnom pojednávaní konanom dňa 17.12.2024 vo Vranove nad Topľou, takto rozhodol: Obžalovaný: Q. F., nar. XX.XX.XXXX v Trebišove, trvale bytom E.Á.D.Á. XXX/XX, Q. A. S.Ľ.E., nezamestnaný, je vinný, že 1/ spoločne s F. Č.E., A.. XX.XX.XXXX v presne nezistenej dobe, po tme, najneskoršie do dňa 18.07.2022, po predchádzajúcej spoločnej dohode sa vlámali do dvora a následne aj do rodinného domu bez súpisného čísla nachádzajúceho sa na ul. Boženy Nemcovej vo Vranove nad Topľou, parcela č. XXXX/X a to tak, že obvinený Q. F.Á.S. presne nezisteným spôsobom a predmetom odstránil reťaz s visiacim zámkom z bránky oplotenia domu, ktorou bola bránka uzamknutá, následne obaja vošli do dvora, prešli k dvom vchodovým dverám do domu, jedny vedúce na prízemie a druhé na poschodie domu, kde takisto obvinený Viktor Pilát presne nezisteným spôsobom a predmetom obidvoje tieto dvere v oblastí zámkov vylomil a takto sa obaja dostali dovnútra domu, odkiaľ z rôznych miestností odcudzili rôzne náradie, vybavenie a zariadenie domu, ako aj v spálni poškodili manželskú posteľ, následne si odcudzené veci naložili do drôteného nákupného vozíka a takto ich previezli do neďalekého trvalého bydliska obvineného F. Č.E., do garáže rodinného domu, súpisné č. XXXX/XX, kde si odcudzené veci podelili, obvinený F. Č. si niektoré nechal u seba v garáži, resp. v dome vo svojej izbe a obvinený Q. F.Á.S. si niektoré veci v taške na bicykli odviezol na neznáme miesto; následne na druhý deň, po tme, po predchádzajúcej spoločnej dohode obvinení F. Č.E. Y. U. T.Ň.E., nar. XX.XX.XXXX prišli do uvedeného domu znova v úmysle odcudziť plynový kotol, a to tak, že už cez otvorenú bránku a vylomené vchodové dvere vošli do domu, odkiaľ z miestnosti na poschodí domu odcudzili voľne položený plynový závesný kotol zn. Protherm 32 kW, tento odniesli opäť do neďalekého trvalého bydliska obvineného F. Č.E., do garáže rodinného domu súpisné č. XXXX/XX a následne kotol za presne nezistenú cenu odpredali S.Á.E. M., A.. XX.XX.XXXX, S.. W. W.Ž.B. A.B.P. XXXX/XX, Q. A. S.Ľ.E.; následne asi o dva dni, opäť po tme a po predchádzajúcej spoločnej dohode, obvinení F. Č.E. Y. U. T.Ň.E. prišli do uvedeného domu znova v úmysle odcudziť z neho sedačku, opäť tým istým spôsobom vošli do domu už cez otvorenú bránku a vylomené vchodové dvere a z miestnosti na poschodí domu spoločne vyniesli sedačku, ktorú naložili do červenej dodávky zn. Iveco Daily, ev. č. Q.-XXXDA S.Á.Y. M., ktorého si predtým obvinený F. Č.E. objednal na odvoz nejakých vecí a spoločne ju odviezli do Trhovíšť, kde ju za 200,- eur odpredali P. C., A.. XX.XX.XXXX, S.. W. U.. P.Š.Y. XXXX/X, P., S.. Č.. W. S.Š.S. XXX, okr. Michalovce a tak týmto svojim konaním pre poškodeného P. T.Ň.Y., A.. XX.XX.XXXX X. P.Ž.B. G. T.Ň.E., A.. XX.XX.XXXX, E. S.. W. O.Č.A. XX, okr. Vranov nad Topľou spôsobili celkovo škodu odcudzením vecí najmenej vo výške 3.766,- eur, a poškodením zariadenia domu vo výške cca 185,- eur a obvinený Q. F.Á.S. čin spáchal, hoci bol trestným rozkazom Okresného súdu Vranov nad Topľou zo dňa 27.01.2021, sp. zn. 1T/92/2020,
právoplatným dňa 01.07.2021 uznaný za vinného z prečinu krádeže podľa § 212 ods. 1 písm. a), písm. b) Trestného zákona formou spolupáchateľstva podľa § 20 Trestného zákona, 2/ spoločne s obvineným F. Č.E., A.. XX.XX.XXXX dňa 22.05.2022 v čase o cca 03:27 hod. presne nezisteným spôsobom prekonali oplotenie predajne potravín ILaS na ul. Čemernianskej č. 660/1 vo Vranove nad Topľou, následne prešli k bočnej strane budovy a tam Q. F.Á.S. páčidlom, čo si priniesli so sebou, odstránil visiaci zámok z kovovej mreže zabezpečujúcej bočné vstupné dvere do skladových priestorov predajne a následne páčidlom vypáčil aj vstupné dvere do skladových priestorov predajne, cez ktoré vošli do vstupnej chodby, odkiaľ následne prešli na predajnú plochu predajne, odkiaľ zo stojanu pri pokladni odcudzili rôzne druhy cigariet a tabakov, z regálov rôzne druhy alkoholu, všetko v celkovej hodnote 1 986,78 eur a z pokladne za pultom odcudzili finančnú hotovosť vo výške 239,99 eur, čím takto pre spoločnosť Blanche Trade, s. r. o. so sídlom Strojárska 2740, 069 01 Snina, IČO: 46 660 381 spôsobili celkovú škodu krádežou vo výške 2.226,77 eur a škodu poškodením spôsobili nepatrnú a obvinený Q. F.Á.S. čin spáchal, hoci bol trestným rozkazom Okresného súdu Vranov nad Topľou zo dňa 27.01.2021, sp. zn. 1T/92/2020, právoplatným dňa 01.07.2021 uznaný za vinného z prečinu krádeže podľa § 212 ods. 1 písm. a), písm. b) Trestného zákona formou spolupáchateľstva podľa § 20 Trestného zákona, 3/ spoločne s obvineným F. Č.E., A.. XX.XX.XXXX dňa 15.06.2022 v čase o cca 02:58 hod. po prechádzajúcej vzájomnej dohode prišli na prenajatom osobnom motorovom vozidle zn. VW T-Cross, modrej metalízy, ev. č. Q.-XXXDF, ktoré šoféroval a mal prenajaté obvinený Q. F.Á.S., k predajni COOP Jednota v obci Matiaška č. 53, okr. Vranov nad Topľou, kde po vystúpení z vozidla prešli k bielym plastovým dverám vedúcim do skladových priestorov predajne, ktoré obvinený Q. F.Á.S. páčidlom vylomil, následkom čoho sa spustila siréna zvukového signalizačného zariadenia, obvinení sa zľakli, nastúpili do prenajatého vozidla a na krátko z miesta ušli, ale následne sa na miesto vrátili, vozidlo zaparkovali za predajňou COOP Jednota, na kopci pri kostole a cintoríne, odkiaľ objekt pozorovali a vo chvíli, kedy sa pri predajni nikto nenachádzal, zišli pešo k predajni, do ktorej vošli cez dvere, ktoré predtým vypáčili, obvinený Q. F.Á.S. skrutkovačom znefunkčnil sirénu zvukového signalizačného zariadenia a následne si obaja do plastových vriec nahádzali rôzny tovar, a to cigarety, pracie prášky, žuvačky, baterky, čokolády, keksy a iný tovar v celkovej v hodnote 2.796,75 eur a tiež z pokladne aj finančnú hotovosť vo výške 32,89 eur, všetky veci aj finančnú hotovosť takto odcudzili a odniesli si ju k zaparkovanému vozidlu na kopci za predajňou, odkiaľ aj s odcudzenými vecami na vozidle odišli niekde do lesa, kde si veci podelili, čím takto pre poškodeného COOP Jednota, Vranov nad Topľou, spotrebné družstvo, Námestie slobody 79, 093 01 Vranov n. T., IČO: 31 737 200 spôsobili škodu krádežou vo výške 2 829,64 eur a poškodením dverí a sirény zvukového signalizačného zariadenia vo výške 187,38 eur, teda celkovú škodu vo výške 3 017,02 eur a obvinený Q. F.Á.S. čin spáchal, hoci bol trestným rozkazom Okresného súdu Vranov nad Topľou zo dňa 27.01.2021, sp. zn. 1T/92/2020, právoplatným dňa 01.07.2021 uznaný za vinného z prečinu krádeže podľa § 212 ods. 1 písm. a), písm. b) Trestného zákona formou spolupáchateľstva podľa § 20 Trestného zákona, 4/ spoločne s obvineným F. Č.E., A.. XX.XX.XXXX dňa 13.06.2022 v čase o cca 03:27 hod. prišli k predajni potravín ILaS na ul. Čemernianskej č. 660/1 vo Vranove nad Topľou - Čemerné, preskočili bočné oplotenie pri budove, prišli k zadnému vchodu do skladových priestorov predajne a tam nezisteným predmetom v oblasti zámku vypáčili biele plastové dvere, cez ktoré sa dostali do priestorov skladu a odtiaľ následne cez ďalšie dvere prešli na predajnú plochu, odkiaľ z priestoru pokladničného pultu odcudzili z pokladnice finančnú hotovosť vo výške 72,10 eur, z regálu nad pokladňou a ostatnej predajnej plochy odcudzili rôzne druhy cigariet a tabakov, alkohol, žuvačky a iný tovar v celkovej hodnote 1.151,43 eur, čím takto pre spoločnosť Blanche Trade, s. r. o. so sídlom Strojárska 2740, 069 01 Snina, IČO: 46 660 381, spôsobil škodu krádežou vo výške 1.223,53 eur a škodu poškodením spôsobili nepatrnú a obvinený Q. F.Á.S. čin spáchal, hoci bol trestným rozkazom Okresného súdu Vranov nad Topľou zo dňa 27.01.2021, sp. zn. 1T/92/2020, právoplatným dňa 01.07.2021 uznaný za vinného z prečinu krádeže podľa § 212 ods. 1 písm. a), písm. b) Trestného zákona formou spolupáchateľstva podľa § 20 Trestného zákona, teda - v bodoch 1/, 2/, 3/, 4/ spoločným konaním si prisvojil cudziu vec tým, že sa jej zmocnil a čin spáchal vlámaním a spôsobil ním malú škodu a čin spáchal, hoci bol za taký čin v predchádzajúcich dvadsiatich štyroch mesiacoch odsúdený a čin spáchal závažnejším spôsobom konania - na viacerých osobách, - v bode 1/ spoločným konaním neoprávnene vnikol do obydlia iného a neoprávnene tam zotrval,
čím spáchal pokračovací zločin krádeže podľa § 212 ods. 1 písm. a), písm. b), ods. 2 písm. b), ods. 3 písm. b) Trestného zákona s poukazom na § 138 písm. j) Trestného zákona formou spolupáchateľstva podľa § 20 Trestného zákona v súbehu s prečinom porušovania domovej slobody podľa § 194 ods. 1 Trestného zákona formou spolupáchateľstva podľa § 20 Trestného zákona. Za
to
mu
u k l a d á:
Podľa § 212 ods. 3 Trestného zákona s použitím § 38 ods. 2 Trestného zákona pri rovnováhe poľahčujúcich okolností uvedených v § 36 písm. l) Trestného zákona a priťažujúcich okolností uvedených v § 37 písm. h) Trestného zákona, § 41 ods. 1 Trestného zákona úhrnný trest odňatia slobody vo výmere 24 (dvadsaťštyri) mesiacov. Podľa § 48 ods. 2 písm. a) Trestného zákona ho na výkon trestu odňatia slobody zaraďuje do ústavu na výkon trestu odňatia slobody s minimálnym stupňom stráženia. Podľa § 288 ods. 1 Trestného poriadku odkazuje poškodeného Blanche Trade s. r. o. so sídlom Strojárska 2740, 069 01 Snina, IČO: 46 660 381 s nárokom na náhradu škody na civilný proces. Podľa § 288 ods. 1 Trestného poriadku odkazuje poškodeného COOP Jednota, Vranov nad Topľou, spotrebné družstvo, Námestie slobody 79, 093 01 Vranov nad Topľou, IČO: 31 737 200 s nárokom na náhradu škody na civilný proces. Písomné vyhotovenie tohto rozsudku neobsahuje v zmysle § 172 ods. 2 Trestného poriadku odôvodnenie, pretože po jeho vyhlásení sa oprávnené osoby vzdali práva podať odvolanie. Poučenie: P o u č e n i e : Proti tomu rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. V prospech obžalovaného môžu rozsudok odvolaním napadnúť i príbuzní obžalovaného v priamom rade, jeho súrodenci, osvojiteľ, osvojenec, manžel a druh, pokiaľ to nie je proti jeho vôli s výnimkou ak ide o mladistvých. O odvolaní rozhodne Krajský súd v Prešove.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8824010074.4 (dáta aktuálne k 10. 11. 2026). Záväzné je znenie zverejnené súdom.




